กวีประชาไท: สืบทอดอำนาจเจอสืบทอดอุดมการณ์
คารวะผู้กล้ามาที่นี้ เมล็ดพันธุ์เสรีที่ปลูกไว้แผ่นดินนี้มีให้เห็นเป็นอย่างไร คนรุ่นใหม่ได้เชื้อเชิญเดินด้วยกันเหมือนต้นไม้หมายมั่นยืนยันร่าง หยัดกายกลางแดดพรายดังหมายมั่นรากลงลึกผนึกโคนโค่นยากครัน ลงยืนยันพันธ์ุตนบนโลกาผู้กล้าก็เช่นกันไม่หวั่นไหว พวกเขาไม่ใช่ไม้ล้มลุกทุกใบหน้าหยัดยืนสู่อนาคตปลดบีฑา ไม่รอช้าเฉดศรีษะเผด็จการบอกล่วงหน้าว่าจะมาเวลานัด ไม่มีผลัดวันประกันพรุ่งมุ่งสื่อสารสู่ทางทวงอธิปไตย ให้ชาวบ้าน แม้ทางผ่านภยันตรายหมายรุมล้อมจิตวิญญาณการต่อสู้ผู้สืบทอด หมายทำคลอดประชาธิปไตยให้งามหอมรุ่นต่อรุ่นกรุ่นกลีบชมให้ดมดอม เป็นพยอมน้อมคนสากลนิยมเป็นอ๊อกซิเจนกลางใจเข้าในปอด เมืองมืดบอดแต่ผู้กล้าดังผ้าห่มอบอุ่นใจวัยเยาว์ เฒ่าแก่ชม ผองท่านคมคายท้ากล้าเดินทางหัวใจรุกบุกเบิกสู่เกริกเกียรติ ระบบเบียดบังสิทธิ์ต้องปิดขวางเปิดประตูสู่คูหาปากกาวาง ใครล้มล้างทางกากบาทปลาตไปอธิบายด้วยหลักการผ่านคำพูด ถ้อยดึงดูดได้ยินสิ้นสงสัยเห็นหนุ่มสาวกล้าแกล้วแล้วชื่นใจ คำปราศรัยให้เหตุผลคนชมเอย 
 คารวะผู้กล้ามาที่นี้ เมล็ดพันธุ์เสรีที่ปลูกไว้ แผ่นดินนี้มีให้เห็นเป็นอย่างไร คนรุ่นใหม่ได้เชื้อเชิญเดินด้วยกัน เหมือนต้นไม้หมายมั่นยืนยันร่าง 
กวีประชาไท,ธุลีดาวหาง,สืบทอดอำนาจ